Männiku staadion

Männiku staadion on jalgpallistaadion Tallinnas Nõmme linnaosas aadressil Võidu tänav 16. Staadion on jalgpalliklubi FC Nõmme United koduväljak.

 Ajalugu 
Spordiplats asus praeguses asukohas Võidu tänava ääres juba 1930. aastatel. Hiljem kasutati väljakut tuletõrjespordi harrastamiseks, mistõttu oli staadion tuntud ka tuletõrjestaadionina.

1990. aastatel asus staadionil Eesti Jalgpalli Liidu kontor ja FC Flora treeningubaas.

Sajandivahetuse paiku ostis staadioni tuletõrjeühingult ära Enn Loog ja koostöös Mart Poomiga hakati arendama jalgpallikompleksi. 2004. aastal ehitati staadionile valgustusega kunstmuruväljak ja 2006. aastal selle kõrvale täismõõtmetega muruväljak. Alates 2009. aastast paigaldatakse talvel kunstmuruväljaku kohale kilehall.
pisi|Männiku Jalgpallikeskus
2016. aasta aprillis avati 1,5 miljonit eurot maksnud staadionihoone, kus on jõusaal, aeroobikasaal, riietusruumid, saun, koosolekuruum, kohvik ja majutuskohad 40 inimesele.

21. mail 2024 omandas Ivar Vendelin 50% osaluse jalgpallikompleksist ettevõtte Mirrow Institute OÜ kaudu.

 Viited 

Välislingid

 Muretu Enn ehitab Männikul Mart Poomile staadioni EPL, 21. juuli 2005
 Kibekiired päevad Männikul: tegevjuht traktoril, 560 puuduvat auku ja murelapike keset platsi Soccernet, 21. mai 2024

Kategooria:Eesti jalgpallistaadionid
Kategooria:Tallinna spordiehitised
Kategooria:Nõmme linnaosa ehitised
Kategooria:FC Nõmme United